ข่าวประชาสัมพันธ์
	ด้วยคณะรัฐมนตรี ได้มีมติเมื่อวันที่ 11 กันยายน 2555 อนุมัติโครงการจัดเวทีประชาเสวนาหาทางออกประเทศไทย ตามข้อเสนอของคณะกรรมการประสานและติดตามผลการดำเนินงานตามข้อเสนอแนะของคณะกรรมการอิสระตรวจสอบและค้นหาความจริง เพื่อปรองดองแห่งชาติ (ปคอป.) โดยกำหนดให้กระทรวงมหาดไทยบูรณาการและปรับรูปแบบเวทีประชาเสวนาหาทางออกประเทศไทยและเวทีการรับฟังความคิดเห็นเกี่ยวกับรัฐธรรมนูญของกรมการปกครองให้เป็นเวทีเดียวกัน โดยให้กรรมการพัฒนาชุมชนเป็นหน่วยรับผิดชอบในการเบิกจ่ายงบประมาณ และดำเนินการจัดเวทีประชาเสวนาหาทางออกประเทศไทยในทุก ๆ  จังหวัด และ 1-3 เวที รวมทั้งสิ้น 108 เวที (จำนวนเวทีของแต่ละจังหวัดขึ้นอยู่กับจำนวนเขตเลือกตั้งของจังหวัดนั้น ๆ ) และได้จัดแบ่งการดำเนินการเป็นกลุ่มจังหวัดด้วย โดยจังหวัดนครศรีธรรมราช อยู่ในกลุ่มจังหวัดซึ่งประกอบด้วย จังหวัดชุมพร สุราษฏร์ธานี พัทลุง และนครศรีธรรมราช
	การจัดเวทีประชาเสวนาของจังหวัดนครศรีธรรมราช มีรายละเอียดดังนี้
	1.  จัด 2 เวที เวทีที่ 1 จำนวน 1,000 คน (กลุ่มเป้าหมายจากเขตเลือกตั้งที่ 1,2,3,8 และ 9 เขตละ 200 คน) เวทีที่ 2 จำนวน 800 คน (กลุ่มเป้าหมายจากเขตเลือกตั้งที่ 4,5,6 และ 7 เขตละ 200 คน) รวมจำนวนผู้เข้าร่วมทั้งหมด 1,800 คน
	2. มหาวิทยาลัยราชภัฎนครศรีธรรมราชเป็นเจ้าภาพในการจัดเวทีประชาเสวนา โดยทีมงามวิทยากระบวนการจากจังหวัดชุมพร สุราษฎร์ธานี นครศรีธรรมราช และพัทลุง จำนวน 20 คน ซึ่งจะดำเนินการในระหว่างวันที่ 22-23 มกราคม 2556
	3. ประเด็นเสวนาหาทางออกประเทศไทย คือ ปัญหาความขัดแย้งในประเทศไทยเกิดจากสาเหตุอะไร จะแก้ไขปัญหา/หาทางออกดได้อย่างไร โดยในการจัดเวทีเสวนาครั้งนี้ ไม่เกี่ยวข้องกับประเด็นการแก้ไขรัฐธรรมนูญ และไม่เกี่ยวข้องกับพระราชบัญญัติปรองดองแห่งชาติอย่างเด็ดขาด
	4. รับสมัครผู้เช้าร่วมเวทีเสวนา ตั้งแต่วันนี้ถึงวันที่ 4 มกราคม 2556 ณ สำนักงานพัฒนาชุมชนอำเภอทุกอำเภอ เมื่อเสร็จสิ้นการรับสมัคร สำนักงานพัฒนาชุมชนอำเภอจะส่งรายชื่อให้มหาวิทยาลัยราชภัฎ เป็นผู้คัดเลือกผู้เข้าร่วมเวทีเสวนาตามวิธีการที่มหาวิทยาลัยราชภัฎฯ กำหนดเพื่อให้เหลือจำนวนเขตเลือกตั้งละ 200 คน ตามสัดส่วนกลุ่มอาชีพ (เอกสารแนบ)
	เพื่อให้การจัดเวทีหาทางออกประเทศไทยบรรลุวัตถุประสงค์จึงขอเชิญชวนผู้สนใจสมัครเข้าร่วมเวทีเสวนาได้ที่สำนักงานพัฒนาชุมชนอำเภอ ทุกอำเภอ ได้ตั้งแต่บัดนี้ถึงวันที่ 4 มกราคม 2556



ตารางสัดส่วนกลุ่มเป้าหมายผู้เข้าร่วมเวทีประชาเสวนา
	กลุ่มผู้เข้าร่วม
	ร้อยละ
	จำนวนคน :1 เขตเลือกตั้ง

	
	
	300 คน
	200 คน

	1    ผู้สมัครเข้าร่วม (คัดเลือกโดยการจับฉลาก)
	20
	60
	40

	2    ภาคเกษตร (เกษตร,ประมง)
	15
	45
	30

	3    ภาคแรงงาน (ลูกจ้างเอกชน,รับจ้างทั่วไป,ผู้ใช้แรงงาน)
	15
	45
	30

	4    ข้าราชการ/เจ้าหน้าที่ของรัฐ (ทหาร,ตำรวจ,ครูและบุคลากร  ทางการศึกษา,ข้าราชการพลเรือน)
	15

	45

	30


	5    ภาคอุตสาหกรรม การบริการและการค้า (เจ้าของธุรกิจ,ผู้ประกอบธุรกิจ)
	8
	24
	16

	6    แพทย์,พยาบาล
	5
	15
	10

	7    นักเรียน , นักศึกษา
	5
	15
	10

	8    ผู้ที่ได้รับผลกระทบทางการเมือง
	5
	15
	10

	9    นักวิชาการ ผู้นำทางความคิด
	2
	6
	4

	10    ผู้นำชุมชน (กำนัน,ผู้ใหญ่บ้าน,ตัวแทนชุมชน)
	2
	6
	4

	11    องค์กรภาคประชาชน (NGO)
	2
	6
	4

	12    ภาคการเมือง (ส.ส.,อบจ.,เทศบาล,อบต.)
	2
	6
	4

	13   ฃ พระภิกษุ นักบวช ผู้นำศาสนา
	1
	3
	2

	14    สื่อมวลชน
	1
	3
	2

	15    อื่น ๆ (ผู้ที่ไม่อยู่ในกลุ่ม 1-14)
	2
	6
	4

	                                              รวม
	100
	300
	200



หมายเหตุ  มหาวิทยาลัยราชภัฎสวนดุสิต เป็นผู้กำหนดจำนวนและสัดส่วนกลุ่มเป้าหมาย
    ในการเข้าร่วมเวทีฯ ตามหลักวิชาการสถิติ
